open-index/open-wikipedia-markdown huggingface dataset:
Vikipedijos logotipas

**Vikipedijos emblemą** sudaro iš dėlionės detalių sudėtas gaublys. Kiekvienoje detalėje yra įvairių rašto sistemų simbolis, o viršutinė gaublio dalis palikta neužbaigta – tai simbolizuoja natūralų enciklopedijos neužbaigtumą, galimybę pridėti kalbas ir straipsnius.

Po gaubliu yra vietine kalba parašytas Vikipedijos pavadinimas, o dar žemiau „laisvoji enciklopedija“ atvirojo kodo Linux Libertine šriftu.

Šią emblemą sukūrė 17-metis enciklopedijos naudotojas Paul Stansifer, kuris 2003 m. laimėjo emblemos konkurse. Vėliau emblema buvo šiek tiek koreguota bei ištaisytos tam tikros klaidos.

## Logotipo dizainas
Kiekvienoje dėlionės detalėje yra atskiras simbolis ar raidė, simbolizuojantys Vikipedijos kalbų įvairumą. Beveik kiekvienas simbolis atskiroje kalboje reiškia raidę V, kuria prasideda Vikipedijos pavadinimas

* Gaublio centre yra lotyniška raidė W, aukščiau japoniška  *wi*; žemiau raidė И (*i*) iš kirilicos, hebrajų ו (*w*) ir vos matoma tamilų வி (*vi*).
* Į kairę nuo W yra graikiška  *ō*, žemiau kiniška  *wéi*, kanadų ವಿ (*vi*) ir vos matoma viršuje tibetiečių ཝི (*wi*).
* Kairėje iš viršaus į apačią yra armėniška Վ (*v*), khmerų វិ (*vĕ*), bengališka উ (*u*), devanagari  (*vi*) ir gruzinų ვ (*v*).
* Dešinį stulpelį sudaro etiopų ው (*wə*), arabų و (*w*), korėjiečių  *wi* ir tajų วิ (*wi*).

## Logotipų istorija

## Šaltiniai
Uolinė raudonuodegė

**Uolinė raudonuodegė** (*Pinarornis plumosus*) – musinukinių (*Muscicapidae*) šeimos paukščių rūšis, priklausanti **uolinių raudonuodegių** (*Pinarornis*) genčiai. Šios rūšies paukščiai aptinkami Botsvanoje, Malavyje, Mozambike, Zambijoje ir Zimbabvėje. 
Oranžinės šamos gyvena sausosiose savanose.

## Išnašos
Šepardijos

**Šepardijos** (*Sheppardia*) – musinukinių (*Muscicapidae*) šeimos paukščių gentis.

## Rūšys
* Bokažės šepardija (*Sheppardia bocagei*)
* Gabelinė šepardija (*Sheppardia gabela*)
* Iringinė šepardija (*Sheppardia lowei*)
* Mėlynsparnė šepardija (*Sheppardia gunningi*)
* Pusiaujinė šepardija (*Sheppardia aequatorialis*)
* Rusvakrūtė šepardija (*Sheppardia cyornithopsis*)
* Šarpo šepardija (*Sheppardia sharpei*)
* Tanzaninė šepardija (*Sheppardia aurantiithorax*)
* Usambarinė šepardija (*Sheppardia montana*)
Upinės raudonuodegės

**Upinės raudonuodegės** (*Rhyacornis*) – musinukinių (*Muscicapidae*) šeimos paukščių gentis.

## Rūšys
* Filipininė upinė raudonuodegė (*Rhyacornis bicolor*)
* Tamsioji upinė raudonuodegė (*Rhyacornis fuliginosa*)
Urvinė kosifa

* *Cossypha ansorgei*

**Urvinė kosifa** (*Xenocopsychus ansorgei*) – musinukinių (*Muscicapidae*) šeimos paukščių rūšis, priklausanti **urvinių kosifų** (*Xenocopsychus*) genčiai. Šios rūšies paukščiai aptinkami vakarinėje Angoloje ir į pietus nuo Kunenės upės šiaurės Namibijoje.

## Išnašos
Vandeninė raudonuodegė

**Vandeninė raudonuodegė** (*Chaimarrornis leucocephalus*) – musinukinių (*Muscicapidae*) šeimos paukščių rūšis, priklausanti **vandeninių raudonuodegių** (*Chaimarrornis*) genčiai. Šios rūšies paukščiai aptinkami Indijos subkontinente ir Pietryčių Azijoje.

## Išnašos
Toby Price

**Toby Price** (g. 1987 m. rugpjūčio 18 d.) – motociklų ralių lenktynininkas iš Australijos. Nuo 2015 m. australas priklauso KTM bekelės čempionatų komandai. Su ja T. Price 2015 m. debiutavo Dakaro ralyje. Jau pirmais metais australas pelnė vieną pergalę bei užėmė trečią vietą galutinėje įskaitoje. 2016 m. Dakare T. Price nugalėjo 5 etapuose bei nesunkiai tapo viso ralio nugalėtoju. 2019 m. jis antrą kartą laimėjo Dakaro ralį.

2021 m. Dakaro ralyje T. Price patyrė avariją 9 greičio ruože, būdamas antroje pozicijoje bendroje įskaitoje. Jam buvo nustatytas raktikaulio bei abiejų riešų lūžiai, sportininkas buvo nugabentas į ligoninę malūnsparniu. T. Price rašė, kad „pagaliau sulaužė 30-ą kaulą savo kūne“.

## Dakaro ralio rezultatai

## Šaltiniai
Madagaskarinės pitos

**Madagaskarinės pitos** (*Philepittidae*) – žvirblinių (*Passeriformes*) būrio paukščių šeima. Šeimą sudaro dvi gentys kuriose yra keturios rūšys. Šios šeimos paukščiai aptinkami tik Madagaskare.

## Gentys

* Madagaskarinės pitos (*Philepitta*)
** Aksominė madagaskarinė pita (*Philepitta castanea*)
** Šlėgelio madagaskarinė pita (*Philepitta schlegeli*)
* Nektarinės pitos (*Neodrepanis*)
** Geltonpilvė nektarinė pita (*Neodrepanis hypoxantha*)
** Paprastoji nektarinė pita (*Neodrepanis coruscans*)
Širmės kalnas

**Širmės kalnas** – kelių kalvų masyvo viršūnė Janapolės kaime, Varnių seniūnijoje, Telšių rajone. Palyginti nedidelė kalva stūkso pietrytiniame gyvenvietės pakraštyje. Pasiekiama iš kelio  pagal pastatytas rodykles. 

Viso masyve aptikta 4 akmens amžiaus gyvenvietės, I tūkst. antros pusės įtvirtintos gyvenvietės pėdsakų ir kitų radinių: keramikos gaminių, geležinių kirvių, Aleksandro 1492–1506 m. denaras. Pagal šiuos radinius daroma išvada, jog čia XII–XVI a. buvusi senųjų Viržuvėnų pradžia. Patenka į Pabiržulio archeologinio draustinio teritoriją.

## Senovės gyvenvietė

Janapolės senovės gyvenvietė, vadinama Širmės kalnu, 1998 m. buvo įtraukta į LR Kultūros vertybių registrą (unik. kodas ). 1979 m. žvalgomosios archeologinės ekspedicijos metu vykdyti Daktariškės, Širmės kalno I, III ir IV akmens amžiaus gyvenviečių tyrinėjimai. Senovės gyvenvietė yra į pietus nuo Širmės kalno, 3 m žemiau jo viršūnės. Per senovės gyvenvietės teritoriją eina lauko keliukas, o jos pietinė dalis paversta pieva, kuri vasaromis nušienaujama.

## Piliakalnis

Širmės piliakalnis lokalizuojamas dešiniajame Virvytės upės krante, šalia Janapolės  nusausinto Biržulio ežero vakarinėje pakrantėje. Šiose teritorijose pirmieji gyventojai įsikūrė dar mezolite. Tam laikotarpiui priskiriama ir Širmės kalno 3 mezolito stovykla. Vėlyvajame neolite ir žalvario amžiuje šiose vietose žmonių gyventa ypač tankiai. Čia rasta 12 to laiko žvejų gyvenviečių ir 1 laidojimo vieta Patilčio kaime.

Janapolės bendruomenė renkasi ant Širmės piliakalnio paminėti Saulės mūšį, baltų vienybės dieną, rudens lygiadienį. Kartu su Varnių regioninio parko direkcija ji organizuoja kalnų sąšauką. Sąšaukos tikslas – aplankyti baltams atmintinas vietas, uždegti ugnis ant kalnų ir sujungti baltų tautas bei žemes. Čia užkuriamas didelis laužas, kuris gerai matomas apylinkėse, kaip ir kiti liepsnojantys laužai ant gretimų piliakalnių. 

## Šaltiniai

## Nuorodos

* Varnių regioninis parkas. Širmės piliakalnis 
* Telšių rajono piliakalniai 
* Baltų vienybės dienos minėjimas ant Širmės piliakalnio
Otto Glagau

**Otto Glagau** (1834 m. sausio 16 d. Kionigsbergas – 1892 m. kovo 2 d. Berlynas) – vokiečių žurnalistas ir rašytojas antisemitas.

## Biografija

Žurnalisto karjerą pradėjo dienraštyje „Berliner Nationalzeitung“. 1873 m. laikraštyje „Gartenlaube“ paskelbė straipsnių seriją apie nesąžiningą prekybą akcijomis, kuri buvo nutraukta dėl pernelyg aštrios kritikos. O. Glagau smarkiai nukentėjo nesėkmingose spekuliacijose, dėl ko išaugo jo pasipiktinimas biržomis. Veikaluose „Der Börsen- und Gründungsschwindel in Berlin“ ir „Der Börsen- und Gründungsschwindel in Deutschland“ atskleidė kelis nesąžiningus verslo metodus, bet labiau išjuokė, nei objektyviai aprašė to meto Vokietijos verslo pasaulį. Savo knygose kaltino žydus kaip Didžiosios depresijos, visų neaiškių finansinių veiksmų bei bendro vokiečių tautos moralinio nuopuolio kaltininkus. 1883 m. balandį Chemnice vadovavo Antrajam tarptautiniam antižydiškajam kongresui ().

Keliavo po Prūsiją ir Lietuvą. Savo keliones aprašė veikale „Littauen und die Littauer“ (Tilžė, 1869 m.).

## Bibliografija

* *Fritz Reuter und seine Dichtungen*, Berlynas, 1866 m.
* *Spaziergänge durch Lauenburg und Lübeck*, Berlynas, 1866 m.
* *Littauen und die Littauer*, Tilžė, 1869 m.
* *Die russische Literatur und Iwan Turgeniew*, Berlynas, 1872 m.
* *Der Börsen- und Gründerschwindel in Berlin*, Leipcigas, 1876 m.
* *Der Börsen- und Gründungs-Schwindel in Deutschland*, Leipcigas, 1877 m.
* *Aktien*, Leipcigas, 1877 m.
* *Der Bankerott des Nationalliberalismus und die ‚Reaction‘*, Berlynas, 1878 m.
* *Deutsches Handwerk und historisches Bürgerthum*, Osnabriukas, 1872 m.
* *Des Reiches Noth und der neue Culturkampf*, Osnabriukas, 1879 m.
* *Liberale Freiheiten* (ištrauka iš *Des Reiches Noth und der neue Culturkampf*), Osnabriukas, 1879 m.
* *Der Kulturkämpfer. Zeitschrift für öffentliche Angelegenheiten*, Berlynas, 1880–1888 m.

## Šaltiniai
Čaučilos

**Čaučilos** (*Orthonyx*) – **čaučilinių** (*Orthonychidae*) šeimos paukščių gentis. Gentyje yra trys rūšys, kurios aptinkamos Australijoje ir Naujojoje Gvinėjoje.

## Rūšys
* Naujosios Gvinėjos čaučila (*Orthonyx novaeguineae*)
* Teminko čaučila (*Orthonyx temminckii*)
* Juodagalvė čaučila (*Orthonyx spaldingii*)
Malajinė vištelė

**Malajinė vištelė** (*Eupetes macrocerus*) – **eupetidinių** (*Eupetidae*) šeimos paukščių rūšis, priklausanti **malajinių vištelių** (*Eupetes*) genčiai. Šios rūšies paukščiai aptinkami Malakos pusiasalyje ir Sumatroje (*macrocerus* porūšis) taip pat Borneo saloje (*borneensis* porūšis).

## Išnašos
Madagaskarinės pitos (gentis)

**Madagaskarinės pitos** (*Philepitta*) – madagaskarinių pitų (*Philepittidae*) šeimos paukščių gentis.

## Rūšys
* Aksominė madagaskarinė pita (*Philepitta castanea*)
* Šlėgelio madagaskarinė pita (*Philepitta schlegeli*)
Cistikoliniai

**Cistikoliniai** (*Cisticolidae*) – žvirblinių (*Passeriformes*) būrio paukščių šeima. Manoma, kad šios šeimos paukščiai kilę iš Afrikos, kurioje yra daugiausia rūšių. Šios šeimos paukščių yra ir atogražų Azijoje bei Australijoje. Taip pat viena rūšis peri Europoje.

## Gentys
 Remiantis *Del Hoyo et al.* (2006)

* Akacinės prinijos (*Phyllolais*)
** Akacinė prinija (*Phyllolais pulchella*)
* Apaliai (*Apalis*) apie 26 rūšys
* Baltauodegės devynbalsės (*Poliolais*)
** Baltauodegė devynbalsė (*Poliolais lopezi*)
* Cistikolos (*Cisticola*) apie 45 rūšys
* Eminijos (*Eminia*)
** Eminija (*Eminia lepida*)
* Eremomelos (*Eremomela*) apie 10 rūšių
* Euriptilos (*Euryptila*)
** Euriptila (*Euryptila subcinnamomea*)
* Inkanos (*Incana*)
** Inkana (*Incana incanus*)
* Kininės nendrinukės (*Rhopophilus*)
** Kininė nendrinukė (*Rhopophilus pekinensis*)
* Nendrinukės siuvėjos (*Orthotomus*) apie 13 rūšių
* Neomiksai (*Neomixis*)
** Dryžagurklis neomiksas (*Neomixis striatigula*)
** Paprastasis neomiksas (*Neomixis tenella*)
** Žaliasis neomiksas (*Neomixis viridis*)
* Prinijos (*Prinia*) apie 23 rūšys
* Raibakrūtės prinijos (*Phragmacia*)
** Raibakrūtė prinija (*Phragmacia substriata*)
* Raibosios karietaitinės devynbalsės (*Calamonastes*) apie 4 rūšys
* Raudonsparnės devynbalsės (*Drymocichla*)
** Raudonsparnė devynbalsė (*Drymocichla incana*)
* Robertso prinijos (*Oreophilais*)
** Robertso prinija (*Oreophilais robertsi*)
* Rusvaausės prinijos (*Malcorus*)
** Rusvaausė prinija (*Malcorus pectoralis*)
* Rusvakaktės prinijos (*Urorhipis*)
** Raudonkaktė prinija (*Urorhipis rufifrons*)
* Rusvasparnės prinijos (*Heliolais*)
** Rusvasparnė prinija (*Heliolais erythropterus*)
* Spalvotosios karietaitinės devynbalsės (*Camaroptera*) apie 4 rūšys
* Tamsiosios devynbalsės (*Bathmocercus*)
** Juodakepurė tamsioji devynbalsė (*Bathmocercus cerviniventris*)
** Juodaveidė tamsioji devynbalsė (*Bathmocercus rufus*)
* Tamsiosios prinijos (*Schistolais*)
** Baltagurklė tamsioji prinija (*Schistolais leucopogon*)
** Sieraleoninė tamsioji prinija (*Schistolais leontica*)
* Tanzaninės nendrinukės siuvėjos (*Artisornis*)
** Ilgasnapė nendrinukė siuvėja (*Artisornis moreaui*)
** Rusvakepurė nendrinukė siuvėja (*Artisornis metopias*)
* Vinifredos devynbalsės (*Scepomycter*)
** Vinifredos devynbalsė (*Scepomycter winifredae*)
** *[[Scepomycter rubehoensis]]*
* Volunginės devynbalsės (*Hypergerus*)
** Volunginė devynbalsė (*Hypergerus atriceps*)
* Žaliosios prinijos (*Urolais*)
** Žalioji prinija (*Urolais epichlora*)
* Žvynuotagalvės prinijos (*Spiloptila*)
** Žvynuotagalvė prinija (*Spiloptila clamans*)
Safario ralis

**Safario ralis** – automobilių ralis, rengiamas Rytų Afrikoje. Pirmosios **Rytų Afrikos Karūnacijos Safario varžybos** vyko 1953 m. gegužės 27–birželio 1 d. Kenijos, Ugandos ir Tanganikos valstybėse, karalienės Elžbietos II karūnavimo garbei. 1960 m. pavadinimas buvo sutrumpintas į **Rytų Afrikos Safario ralis**, nuo 1974 m. tiesiog vadinamas **Safario raliu**.

Šio ralio varžybos daugelį metų buvo Pasaulio ralio čempionato dalis. 2002 m. ralis buvo atšauktas dėl lėšų trūkumo. Nuo 2003 m. Safario ralio varžybos yra FIA (tarptautinės automobilių federacijos) organizuojamo Afrikos ralio čempionato dalis. Šiuo metu ralis žinomas KCB Safario ralio pavadinimu, kur KCB yra pagrindinio rėmėjo – Kenijos komercinio banko – inicialai.

Daugiausiai (penkis kartus, 1973, 1979–1982 m.) šiame ralyje yra nugalėjęs Kenijos lenktynininkas Shekhar Mehta.

## Šio ralio nugalėtojai

Pastabos: IMC – Tarptautinis gamintojų čempionatas, WRC – Pasaulio ralio čempionatas, 2LWC – 2-Litre World Cup, ARC – Afrikos ralio čempionatas, IRC – Tarptautinio ralio iššūkio čempionatas

## Rytų Afrikos Safario ralis (klasikinis)
Rytų Afrikos Safario ralis – klasikinės ralio varžybos, pirmą kartą surengtos 2003 m., minint 50-ąsias varžybų metines. Šios varžybos nuo tada rengiamos kas dveji metai.

## Taip pat skaitykite
* Safari 3000

## Išnašos

## Nuorodos
* Safario ralis 
* KMSF oficialus tinklalapis 
* Afrikos ralio čempionato oficialus tinklalapis
* Varžybų rezultatai nuo 1970 m. tinklalapyje Rallybase.nl
* Pasaulio ralio archyvas – Safario ralis
* Rytų Afrikos Safario ralio (klasikinis) oficialus tinklalapis
Ylasnapiai plepiai

**Ylasnapiai plepiai** (*Pomatostomus*) – **ylasnapinių** (*Pomatostomidae*) šeimos paukščių gentis. Gentyje yra penkios rūšys, kurios aptinkamos Australijoje–Naujojoje Gvinėjoje.

## Rūšys
* Baltabruvis ylasnapis plepys (*Pomatostomus superciliosus*)
* Baltagurklis ylasnapis plepys (*Pomatostomus halli*)
* Naujosios Gvinėjos ylasnapis plepys (*Pomatostomus isidorei*)
* Pilkavainikis ylasnapis plepys (*Pomatostomus temporalis*)
* Rudavainikis ylasnapis plepys (*Pomatostomus ruficeps*)
Blogiausia mano gyvenimo savaitė (filmas)

**Blogiausia mano gyvenimo savaitė** () – 2011 m. Italijoje sukurtas filmas pagal to paties pavadinimo britų situacijų komediją apie reklamos agento Paolo ir iš turtingos šeimos kilusios Margaritos  paskutinę savaitę prieš jiems susituokiant.

## Pagrindiniai aktoriai
: *Aktorius – vaidmuo*
* Fabio De Luigi – Paolo
* Cristiana Capotondi – Margarita
* Monica Guerritore – Klara
* Antonio Catania – Džordžas
* Alessandro Siani – Ivano
* Chiara Francini – Simona
* Arisa – Martina
Krūmyninės medšarkės

**Krūmyninės medšarkės** (*Malaconotidae*) – žvirblinių (*Passeriformes*) būrio paukščių šeima. Anksčiau buvo priskiriami medšarkinių (*Laniidae*) šeimai. 

## Gentys

* Brubrai (*Nilaus*)
** Brubras (*Nilaus afer*)
* Čagros (*Tchagra*) apie 5 rūšys
* Giedančiosios medšarkės (*Laniarius*) apie 19 rūšių
* Krūmyninės medšarkės (*Malaconotus*) apie 6 rūšys
* Pūstauodegės medšarkės (*Dryoscopus*) apie 6 rūšys
* *[[Rhodophoneus]]*
** *[[Rhodophoneus cruentus]]*
* Teleforai (*Telophorus*) apie 9 rūšys
Bėgimas

**Bėgimas** – vienas iš natūraliausių žmogaus judėjimo erdvėje būdų. Bėgimui būdingi pasikartojantys judesiai, sudaryti iš dviejų žingsnių. Po dviejų žingsnių bėgikas kojų, rankų bei liemens judesius toliau kartoja ta pačia eilės tvarka. Lankstant dirba visos pagrindinės žmogaus raumenų grupės.

Norint išvengti traumų patartina lavinti ir kitus kūno raumenis, ypač nugaros ir pilvo preso raumenis (liemens srities raumenyną). Taip pat neužmiršti prieš kiekvieną treniruotę atlikti apšilimo pratimus, o po treniruotės – tempimo.

## Sporto šakos

Bėgimas – sporto šaka, kurios metu atletai stengiasi nubėgti įvairaus ilgio ir sudėtingumo atkarpas per kuo trumpesnį laiką.

### Bėgimas plentu

Pasaulyje daugiausiai bėgikų pritraukia „Niujorko“, „Bostono“, „Čikagos“, „Londono“, „Berlyno“, „Romos“, „Paryžiaus“ ir kitų didžiųjų Europos miestų maratono rungtys. Pastarieji renginiai riboja bėgikų skaičių iki 50 tūkst. Pabaltyje „Rygos“, „Talino“, „Vilniaus maratono“ šventės sulaukia virš 30 tūkst., 20 tūkst. ir 15 tūkst. dalyvių atitinkamai. Lietuvoje taip pat daug dalyvių dalyvauja „We Run Vilnius“, „Kauno maratono“, „Trakų pusmaratonio“ ir kt. renginiuose.

Nuo 2011 m. pastebimas pirmasis bėgimo protrūkis Lietuvoje. 2017 m. vyks beveik 100 bėgimo renginių. Didžiausi bėgimo renginiai pritraukia apie 10 tūkst. dalyvių gretas, nors iš jų dauguma bėga 5 km ir trumpesnes distancijas. Iš viso 3 000 lietuvių bėgikų yra kirtę maratono finišo liniją.

Elitiniai bėgikai nubėga iki 7 000 km per metus, kai kurie daugiau.

### Bėgimas bekele

Šiuo metu susidomėjimas sparčiai auga bėgimu bekele. Tiek pasaulyje, tiek Lietuvoje tai gan nauja sporto šaka. Nuo 2012 m. rengiamos įvairaus pobūdžio Padebesių bėgimo rungtynės. 2014 m. įsteigta Pasaulio bekelės ultramaratonų bėgimo taurė, kurioje itin sėkmingai Lietuvą atstovauja Gediminas Grinius, Vaidas Žlabys ir Andrius Ramonas. Tais pačiais metais pradėjo vykti ir Lietuvos bekelės bėgimo taurės varžybos. O 2015 m. surengtas pirmasis Lietuvoje apie 80 km ilgio ultramaratonas „Kernavė–Vilnius“, kurio trasa driekėsi palei Nerį, Neries regioniniame parke.

### Lengvoji atletika

Lengvąją atletiką sudaro šios rungtys:

* Bėgimas (be kliūčių, stadione) – rungtys skirstomos į trumpuosius nuotolius (sprintas, nuo 60 m iki 400 m), vidutinius (nuo 800 m iki 2000 m), ilguosius nuotolius (nuo 3000 m iki 10 000 m) ir ilgiausiuosius (nuo 10 000 m iki 30 000 m), prie šios grupės priskiriami krosai (lauko sąlygomis, paprastai ilgos distancijos iki 30 000 m), maratono bėgimas (bėgant plentu, kurio oficialus ilgis – 42,2 km) ir ultramaratono bėgimas (bėgant plentu, kurio ilgis – 100 km);
* Bėgimas su kliūtimis (stadione) – barjerinis bėgimas (nuo 50 m iki 400 m, su barjerais) ir kliūtinis bėgimas (nuo 1500 m iki 3000 m, su įvairiomis kliūtimis);
* Estafetinis bėgimas (stadione) – įvairių nuotolių ir įvairaus bėgančiųjų skaičiaus estafetės (pvz., 4 x 100 m, 4 x 400 m, 400 + 300 + 200 + 100 m).

## Šaltiniai

## Nuorodos
* Bėgikai.lt – radijo laida apie bėgimą ir veržlų laisvalaikį
* kurbėgti.lt – Bėgimo varžybų kalendorius internete
* Vilniaus maratono leidinys
Krūmyninės medšarkės (gentis)

**Krūmyninės medšarkės** (*Malaconotus*) – krūmyninių medšarkių (*Malaconotidae*) šeimos paukščių gentis. Apie 60% šios genties paukščių dabar priskiriami teleforų (*Telophorus*) genčiai.

## Rūšys <small>''sensu stricto''</small>

* Lagdeno krūmyninė medšarkė (*Malaconotus lagdeni*)
* Monteiros krūmyninė medšarkė (*Malaconotus monteiri*)
* Pilkagalvė krūmyninė medšarkė (*Malaconotus blanchoti*)
* Raudonkrūtė krūmyninė medšarkė (*Malaconotus cruentus*)
* Ulugurinė krūmyninė medšarkė (*Malaconotus alius*)
* Žaliakrūtė krūmyninė medšarkė (*Malaconotus gladiator*)

Kartais geltonkrūtė žalsvoji medšarkė (*Telophorus olivaceus*) priskiriama šiai genčiai.
Takashi Murakami

**Takašis Murakamis** (=*Murakami Takashi*, g. 1962) – Japonijos vizualiųjų menų kūrėjas. Jis kuria tapybą, skulptūrą, menines instaliacijas, taip pat dirbo mados, prekių dizaino srityje, kūrė kiną.

## Biografija
Takašis Murakamis gimė 1962 m. vasario 1 d. Tokijuje. Jis mokėsi Tokijo nacionaliniame vaizduojamųjų menų ir muzikos universitete. 1986 m. įgijo vaizduojamųjų menų bakalauro laipsnį, 1993 m. − daktaro. 1989 m. Tokijuje įvyko pirmosios T. Murakamio personalinės parodos. Po mokslų baigimo T. Murakamis sparčiai pradėjo garsėti, 1995 m. jo darbai pirmą kartą eksponuoti Europoje − Venecijos bienalėje, įvyko personalinės parodos Paryžiuje ir Stokholme. 1996 m. jo tapybos ir skulptūros kūriniai parodyti Azijos-Ramiojo vandenyno šalių šiuolaikinio meno trienalėje Kvinslendo dailės galerijoje Brisbene Australijoje. T. Murakamis buvo apmokytas tradiciniuose japonų menuose. Jis naudojo savo kūryboje manga ir anime būdingą supaprastintą dvimatį formų vaizdavimą kurdamas postmoderniojo meno kūrinius. Ši meno kryptis pavadinta Superflat terminu ir sulaukė kitų pasekėjų. 2001 m. T. Murakamis įsteigė „Kaikai Kiki Co.“ kompaniją, kuri užsiėmė meninės produkcijos gamyba, atstovavimu T. Murakamiui ir kai kuriems kitiems japonų menininkams, bei meno festivalio GEISAI organizavimu. 2003 m. T. Murakamis bendradarbiavo su Prancūzijos „Louis Vuitton“ mados namais, jo stiklo plastiko skulptūra „Miss Ko2“ Niujorke aukciono metu buvo parduota už 567,5 tūkst. JAV dolerių ir tapo brangiausiu gyvo japonų menininko kūriniu.

Apie 2005 m. T. Murakamis plačiai pagarsėjo tarptautiniu mastu. Jis ne vien kūrė, bet ir dirbo meno kuratoriaus, organizatoriaus darbus, teorizavo, pristatinėjo Japonijos menininkus. 2007 m. T. Murakamio kapitalinė paroda buvo suorganizuota Los Andželo šiuolaikinio meno muziejuje, kuri vėliau parodyta Šiuolaikinio meno muziejuje Frankfurte prie Maino Vokietijoje, Bruklino muziejuje Niujorke JAV (2008) ir Bilbao Gugenheimo muziejuje Ispanijoje (2009). 2010 m. įvyko T. Murakamio meno paroda Versalio rūmuose prie Paryžiaus. 2008 m. T. Murakamio skulptūra „Mano vienišas kaubojus“ (sukurta 1998 m.) viešo aukciono metu buvo parduota už 15,2 mln. JAV dolerių, pats menininkas 2011 m. teigė gyvenantis toli gražu ne prabangiai ir neišgalintis kol kas nusipirkti namo. 2012 m. Al Riwaq meno centre Dohoje Katare pademonstruotas T. Murakamio 100 m ilgio paveikslas, skirtas 2011 m. žemės drebėjimui Japonijoje. 2013 m. T. Murakamis debiutavo kine sukūręs vaidybinį-animacinį filmą vaikams „Medūzos akys“. 2014 m. įvyko paroda Milano karališkuosiuose rūmuose (*Pallazo Reale*). T. Murakamio kūrybai būdinga pop, anime ir otaku kultūrų bruožų sintezė plokštuminėje erdvėje. Jo kūryba priskiriama neopopmenui.

## Kūrinių galerijos

* Perrotin galerija Paryžiuje
* Paroda Versalio rūmuose
* wikiart.org
* artnet.com
* artsy.net
## Išnašos

## Šaltiniai
* Gagosian galerija 
* Encyclopaedia Britannica
Lipikas (paukštis)

**Lipikas** (*Tichodroma muraria*) – **lipikinių** (*Tichodromadidae*) šeimos paukščių rūšis, priklausanti **lipikų** (*Tichodroma*) genčiai. Šios rūšies paukščiai aptinkami Eurazijos kalnuose. Šie paukščiai yra vienintelė lipikinių šeimos rūšis.

## Porūšiai

* *Tichodroma muraria muraria*
* *Tichodroma muraria nipalensis* aptinkamas Turkmėnijos rytuose.

## Išnašos
Klaipėdos avialinijos

**Klaipėdos avialinijos** – Lietuvos oro linijų bendrovė. Bendrovės pagrindinė bazė Dirvupių k., Sendvario sen., Klaipėdos r. savivaldybė.

## Veikla
Įmonė veiklą pradėjo 1977 m., kai buvo įkurta Klaipėdos aviacijos eskadrilė.
Iš pradžių įmonės veikla susidėjo iš sanitarinių, gelbėjimo ir specialiųjų aviacijos darbų žemės ir miškų ūkyje.
Šiandien pagrindinę aviakompanijos veiklą sudaro specialieji aviacijos darbai, orlaivių techninė priežiūra ir remontas bei pilotų ruošimas.
Įmonėje atliekamas orlaivių aptarnavimas ir remontas, tiekiamos lėktuvų AN-2 dalys.

## Orlaiviai
Šiuo metu eksploatuojami lėktuvai:
* AN-2;
* Cessna-17;
* Cessna-182.

## Vadovai
* Viktoras Šišniauskas.

## Avarijos
An-2 avarija Baltijos jūroje įvyko 2015 m. gegužės 16 d. 116 km nuo kranto, tarp Liepojos ir Palangos. „Klaipėdos avialinijų“ vienmotoris lėktuvas An-2 skrido iš Danijos per Kattlebergo oro uostą prie Geteborgo į Klaipėdą. Avarijoje žuvo du įmonės lakūnai.

## Šaltiniai

## Nuorodos
* Oficiali svetainė
Medšarkinis svirbelis

**Medšarkinis svirbelis** (*Hypocolius ampelinus*) – **medšarkinių svirbelių** (*Hypocoliidae*) šeimos paukščių rūšis, priklausanti **medšarkinių svirbelių** (*Hypocolius*) genčiai. Šie paukščiai yra vienintelė medšarkinių svirbelių šeimos rūšis. Šios rūšies paukščiai aptinkami šiaurės Afrikos, Arabijos, Afganistano, Pakistano ir vakarinės Indijos pusdykumių regionuose. Jie skraido pulkais, minta vaisiais, žiemą migruoja į pietus.

## Išnašos
Monarchiniai

**Monarchiniai** (*Monarchidae*) – žvirblinių (*Passeriformes*) būrio paukščių šeima. Anksčiau buvo priskiriami medšarkinių (*Laniidae*) šeimai. Monarchiniai yra vabzdžiaėdžiai maži paukščiai su ilgomis uodegomis. Jie aptinkami visoje užsachario Afrikoje, pietryčių Azijoje ir kaip kuriose Ramiojo vandenyno salose. Tik kelios rūšys migruoja. Daugelis rūšių savo „puodelio“ formos lizdus papuošia kerpėmis.

## Gentys
 Remiantis *Del Hoyo et al.* (2006)

* Čukiniai monarchai (*Metabolus*)
** Čukinis monarchas (*Metabolus rugensis*)
* Didžiasnapės musinukės (*Clytorhynchus*) apie 5 rūšys
* Elepajai (*Chasiempis*) apie 3 rūšys
* Elminijos (*Elminia*) apie 5 rūšys
* Geltonpilvės musinukės (*Neolalage*)
** Geltonpilvė musinukė (*Neolalage banksiana*)
* Gralinos (*Grallina*) apie 2 rūšys
* Mėlynosios kuoduotosios musinukės (*Trochocercus*) apie 2 rūšys
* Miagros (*Myiagra*) apie 19 rūšių
* Pilkosios musinukės (*Mayrornis*) apie 3 rūšys
* Plokščiasnapės musinukės (*Machaerirhynchus*) apie 2 rūšys (mokslinė klasifikacija neaiški)
* Pomarėjos (*Pomarea*) apie 9 rūšys, 4 išnykusios
* Raibieji monarchai (*Arses*) apie 4 rūšys
* Rojinės musinukės (*Terpsiphone*) apie 14 rūšių
* Šilkauodegės (*Lamprolia*) (mokslinė klasifikacija neaiški)
** Šilkauodegė (*Lamprolia victoriae*)
* Tikrieji monarchai (*Monarcha*) apie 31 rūšis (kartais kaip kurie šios genties paukščiai priskiriami *[[Symposiachrus]]* ir *Carterornis* gentims)
* Žydrosios rojinės musinukės (*Eutrichomyias*)
** Žydroji rojinė musinukė (*Eutrichomyias rowleyi*)
* Žydrieji monarchai (*Hypothymis*) apie 4 rūšys

## Šaltiniai
Ultramaratonas

**Ultramaratonas** – bėgimo plentu arba bekele varžybos, kurios yra ilgesnės nei maratonas. Rungtynės dažniausiai būna 50–100 km arba mylių ilgio.

2014 m. įsteigta Pasaulio bekelės ultramaratonų bėgimo taurė, kurioje itin sėkmingai Lietuvai atstovauja Gediminas Grinius, Vaidas Žlabys ir Andrius Ramonas.

2015 m. surengtas pirmasis Lietuvoje apie 80 km ilgio ultramaratonas „Kernavė–Vilnius“, kurio trasa driekėsi Neries regioniniame parke palei Nerį.

## Išnašos
Blackstar

**Blackstar** (rašoma ★) – dvidešimt šeštasis ir paskutinis studijinis britų atlikėjo David Bowie albumas išleistas per 69-ąjį atlikėjo gimtadienį, 2016 m. sausio 8 d., likus vos dviem dienom iki jo mirties.

Albumo titulinė daina „Blackstar“ 2015 m. lapkričio 19 d. buvo išleista kaip pirmasis singlas, taip pat panaudota kaip TV serialo „The Last Panthers“ įžanginė daina. Tų pačių metų gruodžio 17 d. buvo išleistas antrasis singlas „Lazarus“. Pats albumas sulaukė labai gerų kritikų įvertinimų ir pasiekė pirmąją vietą daugelio šalių reitinguose, tarp jų ir Jungtinės Karalystės bei JAV.

## Įrašymas
Kaip ir ankstensysis albumas „The Next Day“, „Blackstar“ buvo įrašinėjamas slaptai Niujorke. Bowie albumo dainas pradėjo kurti vos išleidus ankstesnįjį albumą. Albume esančios dainos „Sue (Or in a Season of Crime)“ ir „Tis a Pity She Was a Whore“ jau buvo išleistos anksčiau, tačiau šįkart jos buvo perrašytos. Didžioji albumo muzikantų dalis nežinojo apie Bowie sveikatos būklę.

## Skambesys
„Blackstar“ skambesį sudaro art rock, eksperimentinio roko bei avangardinio džiazo mišinys. Anot prodiuserio Tony Visconti, didžiausią įtaką skambesiui turėjo JAV reperio Kendrick Lamar albumas „To Pimp a Butterfly“, taip pat elektorninės muzikos grupė „Boards of Canada“ bei eksperimentinio hiphopo grupė „Death Grips“. Visconti taip pat atskleidė, jog Bowie jau buvo suplanavęs albumą paversti savotišku savo atsisveikinimo kūriniu.

2017 m. albumas laimėjo „Grammy“ apdovanojimus geriausio alternatyvios muzikos albumo ir geriausios ne klasikinės muzikos inžinerijos albumo nominacijose, o daina „Blackstar“ laimėjo apdovanojimus geriausios roko dainos ir geriausio roko atlikimo nominacijose.

## Dainų sąrašas

## Kūrybinė grupė

**Muzikantai**
* David Bowie – vokalas, akustinė gitara, elektrinė gitara , lūpinė armonikėlė , styginių instrumentų aranžuotės 
* Donny McCaslin – saksofonas, fleita
* Jason Lindner – pianinas, vargonai, klavišiniai
* Tim Lefebvre – bosinė gitara
* Mark Guiliana – būgnai, perkusija
* Ben Monder – gitara
* Tony Visconti – styginiai instrumentai 
* James Murphy – perkusija 
* Erin Tonkon – pritariamieji vokalai 

**Techninis personalas**
* David Bowie – prodiusavimas, garso suvedimas
* Tony Visconti – prodiusavimas, garso suvedimas, garso inžinerija
* Tom Elmhirst – garso suvedimas
* Joe LaPorta – garso dizainas
* Kevin Killen – garso inžinerija
* Kabir Hermon – papildoma garso inžinerija
* Erin Tonkon – papildoma garso inžinerija
* Joe Visciano – papildomas garso suvedimas

**Dizainas**
* Jonathan Barnbrook – albumo dizainas
* Jimmy King – fotografijos
* Johan Renck – fotografijos
* NASA – žvaigždės iliustracija

## Išnašos

## Šaltiniai
*
Bėgimas plentu

**Bėgimas plentu** – lengvosios atletikos bėgimo sporto šaka, kurios metu bėgama išgrįstu arba esfaltuotu keliu. Varžybos dažniausia vyksta didesniuose šalies miestuose, tačiau gali būti surengtos kiekviename plente. Oficialios rungtynės dažniausiai būna 10-ies km ilgio, maratono arba pusmaratonio ilgio. Tačiau mėgėjiški bėgimai paprastai būna 5-ių km ilgio, kurie neretai rengiami labdaros tikslais.

## Lengvoji atletika

Tarptautinė lengvosios atletikos federacija pripažįsta šių nuotolių rungtynes: 
* 10 km;
* 15 km;
* 20 km;
* 21 km (Pusmaratonis);
* 25 km;
* 30 km;
* 42,2 (maratonas);
* 100 km (ultramaratonas).

## Šaltiniai
Roe I Biplane

**Roe I Biplane** – pirmasis Anglijos teritorijoje suprojektuotas, sukonstruotas ir skridęs varikliu varomas lėktuvas, medinės konstrukcijos drobe aptrauktas biplanas su anties tipo sparnais, be krypties vairo ir su priekyje įrengtais stabilizatoriais.

## Istorija
Šį orlaivį sukurti paskatino įsteigti prizai: *Brooklands Automobile Racing Club* pasiūlė žmogui, įveiksiančiam trijų mylių (4,8 km) lenktynių žiedą iki 1907 m. pabaigos, dovanoti 2500 svarų sterlingų (šių dienų verte tai būtų apie 500 000 svarų sterlingų). Atskirą 1000 svarų sterlingų prizą (šių dienų verte – 200 000 svarų sterlingų) už nuskristą vieną mylią (1,6 km), pasiūlė laikraštis „Daily Graphic“.

Alliott Verdon Roe savo lėktuvui gaminti idėjų sėmėsi iš paties anksčiau pagaminto lėktuvo modelio, laimėjusio 150 svarų prizą, kuris buvo įsteigtas lordo Northcliffe. Kad laimėtų prizą, modeliai turėjo nuskristi bent 50 pėdų, bet 1907 m. balandžio 15 d. Londone, Aleksandros rūmuose (*Alexandra Palace*), Allioto sukonstruotasis sugebėjo nuskristi net 100 pėdų.

1907 m. rugsėjį buvo pagamintas pirmasis orlaivio prototipas: medinis biplanas, varomas priekyje įtaisytu JAP 9 AG varikliu, kuris suko dviašmenį iš aliuminio pagamintą propelerį. Išbandžius prototipą Bruklando trasoje paaiškėjo, jog varikliui trūko galios. Kitam bandymui Alliott išsinuomojo prancūzišką „Antoinette" variklį, gebantį išvystyti 24 AG. Šiek tiek patobulinus sparnus, su naujuoju motoru lėktuvas pajėgė atlikti trumpus skrydžius. Tai įvyko 1908 m. birželio 8 d.

Kadangi skrydis buvo atliktas vėliau, jau po konkurso nustatyto termino laiko, niekas tada neskyrė įvykiui daug dėmesio. Atlikto skrydžio metu nebuvo žurnalistų ar ko nors kito su fotoaparatu. Taip pirmasis anglų skrydis ir liko neįamžintas nuotraukoje, skirtingai nuo pirmojo brolių Raitų skrydžio Amerikoje.

## Techniniai duomenys
* Ilgis: 7,0 m
* Sparnų mojis: 
** Viršutinis sparnas: 11 m
** Apatinis sparnas: 9,1 m
* Tuščio lėktuvo masė: 159 kg
* Bendra lėktuvo masė: 295 kg
* Variklis: vandeniu aušinamas V-8 konfigūracijos vidaus degimo variklis Antoinette 8V, 24 AG (18 kW) galios
* Propeleris: medinis, dvimentis, fiksuoto žingsnio, 2,03 m skersmens

## Išnašos
2016 m. jaunimo žiemos olimpinės žaidynės

**II jaunimo žiemos olimpinės žaidynės** () vyko 2016 m. vasario 12–21 dienomis Lilehameryje ir aplinkiniuose Norvegijos miestuose. Tai buvo ketvirtosios jaunimo olimpinės žaidynės ir antrosios žiemos jaunimo olimpinės žaidynės. Dauguma rungčių vyko vietose, kuriose vyko ir 1994 m. žiemos olimpinių žaidynių programa.

## Miesto atranka
Olimpinių žaidynių šeimininkės atranka įvyko 2011 m. gruodžio 7 d. Lilehameris buvo vienintelis miestas, pareiškęs norą rengti šias žaidynes, tad jis neturėjo jokių konkurentų.

## Sporto šakos
Šiose jaunimo olimpinėse žaidynėse vyko 15-os sporto šakų rungtys.

* Kalnų slidinėjimas – 9 rungtys
* Biatlonas – 6 rungtys
* Bobslėjus – 2 rungtys
* Slidinėjimas – 7 rungtys
* Akmenslydis – 2 rungtys
* Dailusis čiuožimas – 5 rungtys
* Akrobatinis slidinėjimas – 6 rungtys
* Ledo ritulys – 4 rungtys
* Rogučių sportas – 4 rungtys
* Šiaurės dvikovė – 1 rungtis
* Greitasis čiuožimas trumpuoju taku – 5 rungtys
* Skeletonas – 2 rungtys
* Šuoliai su slidėmis – 3 rungtys
* Snieglenčių sportas – 7 rungtys
* Greitasis čiuožimas – 7 rungtys

## Dalyvaujančios šalys
Žaidynėse dalyvavo apie 70 šalių.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
*  (šeimininkė)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Lietuva šiose žaidynėse

Lietuvai šiose žaidynėse atstovavo10 sportininkų: biatlonininkai Nadiežda Derendiajeva, Vitalija Kutkauskaitė, Linas Banys, slidininkas Rokas Vaitkus, kalnų slidininkai Andrejus Drukarovas ir Eglė Augustaitytė, ledo ritulininkas Dino Mukovozas (individuali iššūkių turnyro rungtis), snieglentininkas Aras Arlauskas bei ledo šokėjų pora – Guostė Damulevičiūtė ir Deividas Kizala.

## Kalendorius

## Medalių lentelė


## Išnašos

## Nuorodos
* Oficiali svetainė
Kroso bėgimas

**Kroso bėgimas** – lengvosios atletikos bėgimo sporto šaka, kurios metu bėgama gamtiniu reljefu. Rungtynės dažniausiai būna 4 km, 8 km ir 12 km ilgio. Kaip ir kitose lengvosios atletikos rungtynėse, bėgikai bėga ratais, kol nubėga nustatytą ilgio atkarpą. Varžybos gali būti tiek komandinės, tiek individualios. 

Tarptautinė lengvosios atletikos federacija nuo 1973 m. rengia Pasaulio kroso bėgimo čempionatą. Nuo 1928 m. Olimpinėse žaidynėse ši sporto šaka įeina tik kaip viena iš penkiakovės šakų. 1912 m., 1920 m. ir 1924 m. buvo vasaros žaidynių programos dalis. Tačiau paskutiniais metais vykusių varžybų metu kaitra neleido daugeliui įveikti finišo tiesiosios. Tik 15 iš 38 dalyvių peržengė ją, nes nemažai dalyvių nualpo arba prarado sąmonę, todėl Olimpiados rengėjai nusprendė uždrausti šias varžybas.

## Šaltiniai
Gediminas Grinius

**Gediminas Grinius** (g. 1979 m. liepos 25 d. Ukmergėje) – ilgų nuotolių bėgikas, dalyvaujantis bekelės ir plento varžybose, Lietuvos ginkluotųjų pajėgų ir NATO pajėgų kariškis.

## Pasiekimai
Bėgioti pradėjo įstojęs į karo akademiją, o po NATO misijos Irake nusprendė bėgioti vis ilgesnius nuotolius, idant atsigautų nuo potrauminio streso sindromo. Anot jo, bėgimas bekele jam tai tarsi meditacija.

2014 m. Gediminas Grinius Pasaulio bekelės ultramaratonų taurėje užėmė galutinę 3-iąją vietą, o 2015 m. bendroje įskaitoje jis iškovojo 2-ąją vietą. 2016 m. tapo nugalėtoju. 2016 m. jis nubėgo 5 200 km per metus ir įveikė 155 tūkst. vertikalių metrų.  Šiuo metu užima 20-ąją vietą bendrojoje įskaitoje.

### Bekelės varžybos

**Prestižiškiausi laimėjimai:**

## Šaltiniai
Louis Pierre Vieillot

**Louis Pierre Vieillot** (1748 m. gegužės 10 d. − 1830 m., Ruane) – prancūzų ornitologas. 

## Biografija
Louis Pierre Vieillot gimė Iveto, Prancūzijoje. Jis atstovavo savo šeimos verslui Sent Dominge (Haitis), Espanjolos saloje, bet prasidėjus Haičio sukilimui pabėgo į Jungtines Valstijas. Jis rinko medžiagą *Histoire naturelle des oiseaux de l'Amérique Septentrionale* veikalui, pirmieji du tomai buvo publikuoti Prancūzijoje 1807 m.

1798 m. grįžo į Prancūziją ir išleido *Bulletin des Lois*, taip pat tęsė gamtos istorijos studijas. Po Jean-Baptiste Audebert mirties,  1802 m. užbaigė dviejų dalių *Oiseaux dorés* veikalą. 1806 m. pasirodė jo paties darbas *Histoire naturelle des plus beaux oiseaux chanteurs de la zone torride*.

*Analyse d'une nouvelle Ornithologie Elémentaire* (1816 m.) išdėstė naują ornitologinę klasifikavimo sistemą, kurią šiek tiek modifikavo *Nouveau Dictionnaire d'Histoire Naturelle* (1816–19) veikale. 1820 m. tęsė *Tableau encyclopédique et méthodique* darbą, kurį pradėjo Pierre Joseph Bonnaterre 1790 m.

Jo garbei pavadintos kelios paukščių rūšys: raudonkrūtis libis (*Lybius vieilloti*) ir puertorikinė driežinė gegutė (*Saurothera vieilloti*).

## Darbai
Standartinis autoriaus trumpinys **Vieillot** yra naudojamas nurodyti šį asmenį kaip autorių, cituojant lotynišką binomą

* *Histoire naturelle des plus beaux oiseaux chanteurs de la zone torride.* Dufour, Paris 1805.
* *Histoire naturelle des oiseaux de l'Amérique septentrionale.* Desray, Paris 1807–1808.
* *Analyse d'une nouvelle ornithologie élémentaire.* d'Éterville, Paris 1816.
* *Mémoire pour servir à l'histoire des oiseaux d'Europe.* Turin 1816.
* *Ornithologie.* Lanoe, Paris 1818.
* *Faune française ou Histoire naturelle, générale et particulière des animaux qui se trouvent en France.* Le Vrault & Rapet, Paris, Strasbourg, Bruxelles, 1820–1830.
* *La galerie des oiseaux du cabinet d'histoire naturelle du jardin du roi.* Aillard & Constant-Chantpie, Paris 1822–1825.
* *Ornithologie française ou Histoire naturelle, générale et particulière des oiseaux de France.* Pelicier, Paris 1830.
Kiauliukės

**Kiauliukės** (*Saxicolinae*) – žvirblinių (*Passeriformes*) būrio paukščių pošeimis. Anksčiau buvo priskiriamas strazdinių (*Turdidae*) šeimai. Minta vabzdžiais, kartais lesa uogas. Aptinkami Europoje ir Azijoje, šiaurinės rūšys migruoja.

## Gentys

* Afrikinės musinukinės kiauliukės (*Namibornis*) 
** Afrikinė musinukinė kiauliukė (*Namibornis herero*)
* Akmeniniai strazdai (*Monticola*) apie 13 rūšių
* Baltažvaigždžiai strazdai (*Pogonocichla*)
** Baltažvaigždis strazdas (Pogonocichla stellata)
* *[[Calliope]]* apie 4 rūšys
* Geltondryžės kiauliukės (*Campicoloides*) 
** Geltondryžė kiauliukė (*Campicoloides bifasciatus*)
* Grandalos (*Grandala*)
** Grandala (*Grandala coelicolor*)
* Hodžsonijos (*Hodgsonius*)
** Hodžsonija (*Hodgsonius phaenicuroides*)
* Ilgauodegės mėlynosios liepsnelės (*Cinclidium*)
** Ilgauodegė mėlynoji liepsnelė (*Cinclidium frontale*)
* Indinės kiauliukės (*Saxicoloides*)
** Indinė kiauliukė (*Saxicoloides fulicatus*)
* Iranijos (*Irania*)
** Iranija (*Irania gutturalis*)
* Juodosios dykuminės lakštingalos (*Cercotrichas*) apie 11 rūšių
* Kalniniai šnekučiai (*Thamnolaea*) apie 2 rūšys
* Kiauliukinės raudonuodegės (*Cossyphicula*)
** Kiauliukinė raudonuodegė (*Cossyphicula roberti*)
* Kosifos (*Cossypha*) apie 14 rūšių
* Kūltupiai (*Oenanthe*) apie 20 rūšių
* Lakštingalos (*Luscinia*) apie 4 rūšys
* *[[Larvivora]]* apie 6 rūšys
* Leonardinos (*Leonardina*)
** Leonardina (*Leonardina woodi*)
* Mėlynosios liepsnelės (*Myiomela*) apie 4 rūšys
* Mėlynpaukštės (*Myophonus*) apie 9 rūšys
* Mėlynuodegės (*Tarsiger*) apie 5 rūšys
* Miškinės liepsnelės (*Stiphrornis*)
** Miškinė liepsnelė (*Stiphrornis erythrothorax*)
* Rytinukės (*Cichladusa*) apie 3 rūšys
* Oranžinės šamos (*Trichixos*)
** Oranžinė šama (*Trichixos pyrropygus*)
* Skruzdlesės kiauliukės (*Myrmecocichla*) apie 7 rūšys
* Sulavesiniai trumpasparniai strazdai (*Heinrichia*)
** Sulavesinis trumpasparnis strazdas (*Heinrichia calligyna*)
* Svinertono strazdai (*Swynnertonia*)
** Svinertono strazdas (*Swynnertonia swynnertoni*)
* Šakotuodegiai strazdai (*Enicurus*) apie 7 rūšys
* Šamos (*Copsychus*) apie 7 rūšys
* Šepardijos (*Sheppardia*) apie 9 rūšys
* Tikrosios kiauliukės (*Saxicola*) apie 15 rūšių
* Tikrosios liepsnelės (*Erithacus*) apie 3 rūšys
* Tikrosios raudonuodegės (*Phoenicurus*) apie 11 rūšių
* Trumpasparniai strazdai (*Brachypteryx*) apie 4 rūšys
* Uolinės raudonuodegės (*Pinarornis*)
** Uolinė raudonuodegė (*Pinarornis plumosus*)
* Uoliniai šnekučiai (*Cercomela*) apie 9 rūšys
* Upinės raudonuodegės (*Rhyacornis*) apie 2 rūšys
* Urvinės kosifos (*Xenocopsychus*)
** Urvinė kosifa (*Xenocopsychus ansorgei*)
* Vandeninės raudonuodegės (*Chaimarrornis*)
** Vandeninė raudonuodegė (*Chaimarrornis leucocephalus*)
Grandala

**Grandala** (*Grandala coelicolor*) – musinukinių  (*Muscicapidae*) šeimos paukščių rūšis, priklausanti **grandalų** (*Grandala *) genčiai. Šios rūšies paukščiai aptinkami šiaurės rytų Indijos subkontinente ir šalia esančiuose regionuose.

## Išnašos
Buvusieji: geriausi draugai

**Buvusieji: geriausi draugai** () – 2011 m. Italijoje sukurta komedija apie įvairias gyvenimo situacijas tarp vyrų ir moterų. Vienoje iš siužeto linijų pasakojama apie neįvardintos Baltijos šalies premjerę Olgą (filme ji pasako keletą frazių lietuvių kalba, nors jos pavardė Tammsaare yra estiškos kilmės), užmezgusią romaną su Europos parlamento nariu Antonio.

## Pagrindiniai aktoriai
: *Aktorius – vaidmuo*
* Alessandro Gassmann – Maksas
* Vincenzo Salemme – Antonio
* Ricky Memphis – Fabio
* Enrico Brignano – Marko
* Teresa Mannino – Tereza
* Gabriella Pession – Valentina
* Nataša Stefanenko – Olga
* Anna Foglietta – Sandra
Neliečiamieji (1969 filmas)

**Neliečiamieji** () – 1969 m. Italijoje sukurtas kriminalinis filmas. Anglų kalba juosta išleista pavadinimu „Kulkosvaidininkas MakKeinas“.

## Turinys

Čarlis Adamo, kurį mafija ištrėmė iš Las Vegaso vadovauti Vakarų pakrantei, nusprendžia grįžti į miestą. Taikiniu jis pasirenka „Rojalio“ kazino, kurio valdytoją pradeda terorizuoti, norėdamas, kad šis perleistų kontrolinį akcijų paketą. Tačiau Čarlis nežino, kad šis kazino – neliečiamas, o jo dalininkai – keli mafijos vadeivos, kurie jį ištrėmė iš miesto. Čarlis nori nusamdyti Henką MakKeiną: bankų plėšiką, ką tik pleistą į laisvę po 12 metų įkalinimo. Tam jis pasitelkia šio sūnų, kuris jam dirba ir kurio Henkas nematė jau daugelį metų. Šis susidomi pasiūlymu apiplėšti kazino inkasatorius, tačiau nejaučia sūnui jokių sentimentų. Kuomet Čarlis sužino, jog „Rojalis“ neliečiamas ir kad savo veiksmais užsitraukė didelę nemalonę, jis nusprendžia atsikratyti Henku. Pastarasis, sužinojęs, kad per sūnų jį nusamdė Čarlis, į susitikimą atvyksta ginkluotas automatu ir nužudo 2 smogikus, tačiau žūva ir jo sūnus.

Kuomet Henkas įvykdo kazino apiplėšimą, mafija nužudo Čarlį ir, nustatę Henko bei jo draugės Irenos tapatybes, leidžiasi į jų medžioklę. Bėgliams padeda buvusi Henko pagalbininkė Rozmari, tačiau įsėsti į laivą ir palikti šalį jiems nepavyksta...

## Pagrindiniai aktoriai
: *Aktorius – vaidmuo*
* John Cassavetes – Henkas MakKeinas
* Britt Ekland – Irena, Henko žmona
* Peter Falk – Čarlis Adamo
* Gabriele Ferzetti – donas Frančesko DeMarko
* Luigi Pistilli – grafas Mazanga
* Margherita Guzzinati – Margaret DeMarko
* Florinda Bolkan – Džoni Adamo

## Apdovanojimai
* Kanų kino festivalis – Auksinės palmės šakelės nominacija (G. Montaldo)
* Golden Goblets – geriausias aktorius (G. Ferzetti)
Kelias į Saliną

**Kelias į Saliną** () – 1970 m. sukurtas filmas.

## Turinys

Filmas rodomas kaip prisiminimai. Jaunas hipis Jonas, pavargęs nuo kelionės dykuma ir neturintis pinigų, užklysta į degalinę, kur jį sutikusi moteris Mara atpažįsta jį kaip savo sūnų Rokį, dingusį be žinios prieš 4 metus. Neturėdamas pinigų, vaikinas surizikuoja ir važiuoja į šios namus, kur tikisi būti atpažintas kaip sukčius, tačiau tiek Maros kaimynas Vorenas, tiek jos duktė Bilė nedvejodami priima jį kaip Rokį. Jonas priima žaidimo taisykles, o tarp jo ir Bilės (kuri turėtų būti jo sesuo) užsimezga intymūs santykiai. Norėdamas perprasti jam siūlomo žaidimo taisykles, Jonas nusprendžia išsiaiškinti, kas iš tiesų nutiko tikrajam Rokiui. Jis randa šio buvusią merginą Lindą, kuri pirmoji iš sutiktų žmonių neatpažįsta jo kaip Rokio. Suradęs kelias nuotraukas, Jonas įsitikina, kad yra visiškai nepanašus į tą, kuo jį visi laiko, o priversta kalbėtis Bilė tvirtina, kad visi taip elgiasi norėdami apsaugoti Marą. Jonas dar kartą susitinka su Linda ir ši papasakoja, kad ketino su Rokiu pabėgti iš namų tą dieną, kai šis dingo.

Netrukus į namus užklysta Jono draugas Čarlis, tačiau nei Maros, nei Bilės netrikdo, jog šis jį vadina tikruoju vardu. Šiam išvykus, Jonas galiausiai išsiaiškina, kad tarp Bilės ir Rokio iš tiesų buvo romanas, o šiam nusprendus tai nutraukti, ji metė akmenį ir netyčia nužudė brolį. 

Net ir po prisipažinimo Mara ir Bilė nesiliauja Jono vadinti Rokiu, tačiau ima jį ignoruoti. Išgėręs Jonas ateina į Bilės kambarį, jiedu susipyksta ir pykčio priepuolio metu jis nužudo merginą. Visą konfliktą mato Mara, kuri bando sulaikyti Joną nuo prisipažinimo policijai ir toliau vadindama jį Rokiu, tačiau Jonas išvažiuoja, kad rastų šerifą...

## Pagrindiniai aktoriai
: *Aktorius – vaidmuo*
* Robert Walker Jr. – Jonas
* Mimsy Farmer – Bilė
* Ed Begley – Vorenas
* Bruce Pecheur – Čarlis
* Sophie Hardy – Linda
* Ivano Staccioli – Lindos vyras
* David Sachs – šerifas
* Rita Hayworth – Mara
* Marc Porel – Rokis

## Apdovanojimai
David di Donatello – specialus apdovanojimas Mimsy Farmer
Maniako dienoraštis

**Maniako dienoraštis** () – 1993 m. Italijoje sukurta drama, Berlyno kino festivalyje nominuota Auksiniam lokiui.

## Pagrindiniai aktoriai
: *Aktorius – vaidmuo*
* Jerry Cala – Benito
* Sabrina Ferilli – Luidži
* Valentino Macchi
* Laetitia Laneri
* Anna Duska Bisconti
* Luciana De Falco
* Cinzia Monreale
* Doriana Bianchi

## Turinys

Pagrindinis filmo herojus – pusamžis bedarbis Benito, uždarbiaujantis pardavinėdamas įvairias skalbimo priemones. Nors neturi pinigų, tai netrukdo jam vilioti visas sutiktas moteris, o įspūdžius aprašinėti dienoraštyje. Situacija pasikeičia, kuomet jis susipažįsta su Luidži. Kuomet mergina atsisako jam paskolinti pinigų, Benito pavagia jos grandinėlę ir už gautus pinigus kurį laiką gyvena. Jiedu pykstasi ir vėl tikosi, nors Benito nesiliauja vilioti kitų moterų...
Tiesa ir melas

**Tiesa ir melas** () – 1972 m. Italijoje sukurtas kriminalinis filmas, kurio režisierius Eriprando Visconti.

## Siužetas

Sudegusiame name aptinkamas iš Jugoslavijos kilusios ir degalinėje dirbusios Normos Zaicler kūnas. Skrodimas parodo, kad moteris buvo nušauta ir po kuro laiko suimama Luiza Santini, kurios vyras Klaudijus buvo Normos meilužis. Luiza neigia įvykdžiusi nusikaltimą, tačiau teismas pripažįsta ją kalta ir nuteisia kalėti 10 metų.

Paleista iš kalėjimo 3 metais anksčiau, Luiza važiuoja į miestą, kur gyvena ją palikęs vyras. Čia ji randa šį gyvenantį su Norma, kuri pasirodo esanti gyva ir sveika. Nusipirkusi pistoletą, Luiza grįžta kitą dieną ir nušauna Normą. Policija vėl ją suima, tačiau iškyla klausimas: Luiza jau buvo nuteista už Normos nužudymą ir atliko bausmę. Jei bus pripažinta, kad prieš 7 metus teismas suklydo ir nuteisė nekaltą žmogų, kils didelis triukšmas. Ir jei tuomet buvo nušauta ne Norma, kas buvo ta moteris ir kas įvykdė nusikaltimą? Nors praėję 7 metai, perkėlimo laukiantis prokuroras Turisi ir buvęs Luizos advokatas Maninas, jau pakeitęs savo veiklos specializaciją, vėl susiduria buvo tyrime. Išsiaiškinama, kad prieš 7 metus tame rajone dingo turistė iš Vokietijos Edita Molendorf, taip pat šviesiaplaukė, kaip ir Norma. Teisme Luizos vyras papasakoja, kad tuomet jis buvo Editos šantažuojamas ir ketino jai sumokėti pinigus, tačiau rado ją negyvą (greičiausiai nužudytą žmonos) ir su Norma paliko įrodymus, kad neva buvo nužudyta ši. Savo ruožtu advokatas Maninas mėgina įrodyti, kad prieš 7 metus žmogžudystę įvykdė Klaudijus...

## Pagrindiniai aktoriai
: *Aktorius – vaidmuo*
* Terence Hill – advokatas Marko Maninas
* Martin Balsam – prokuroras Turisi
* Paola Pitagora – Luiza Santini
* Adalberto Maria Merli – Klaudijus Santini
* Shirley Corrigan – Norma Zaicler
* Maria Teresa Albani
* Rita Calderoni
* Calisto Calisti
* Ettore Geri
* Carla Mancini

## Šaltiniai
Visas gyvenimas prieš akis

**Visas gyvenimas prieš akis** () – 2008 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Isabella Ragonese – Marta
* Sabrina Ferilli – Daniela
* Massimo Ghini – Klaudijus
* Valerio Mastandrea – Džordžio
* Elio Germano – Lučijus Antrasis
* Micaela Ramazzotti – Sonia 
* Laura Morante – balsas už kadro

## Turinys

Su pagyrimu baigusi universitetą, Marta niekaip negali rasti darbo. Metro susipažinusi su Sonia ir jos motina, mergina įsidarbina Sonios dukters aukle, o vėliau kartu su ja – ir bei telefoniste, siūlančia pirkėjams įvairias prekes. Pozityvi mergina pradžioje mėgaujasi laikinu darbu, jai puikiai sekasi, tačiau dėl atstumo išsiskiria su savo vaikinu ir susipažįsta su Džordžijumi – profesinių sąjungų agitatoriumi. Ilgainiui ji pastebi, kaip neįvykdyti planai ir emocinė našta palaužia net geriausius darbuotojus, todėl kartu su Džordžijumi nusprendžia iškelti į viešumą darbuotojų išnaudojimo faktus...

## Pagrindiniai apdovanojimai
Madam (1961 filmas)

**Madam** () – 1961 m. sukurta istorinė nuotykių komedija, kurioje pagrindinį vaidmenį atliko aktorė Sophia Loren. Filmas paremtas Prancūzijos maršalo François Joseph Lefebvre ir Catherine Hübscher meilės istorija.

## Pagrindiniai aktoriai
: *Aktorius – vaidmuo*
* Sophia Loren – Katerina / madam Sen Žen
* Robert Hossein – seržantas Lefebras
* Renaud Mary 
* Lea Gray
* Gianrico Tedeschi
* Marina Berti
* Enrique Avila
* Carlo Giuffre
* Gabriella Pallotta
* Celina Cely
* Analia Gade